**Κανονισμός Πρακτικής Άσκησης στο ΝΠΣ**

Η Πρακτική Άσκηση στο επάγγελμα είναι εκπαιδευτική. Με την διάταξη του άρθρου 24 του Ν. 1404/83, παρ. 1 εδάφιο ε, καθιερώνεται για πρώτη φορά, η Πρακτική Άσκηση ως μέρος του διδακτικού έργου.

Η οργανική αυτή ένταξη της Πρακτικής Άσκησης ως μέρος του διδακτικού έργου και συνεπώς αναπόσπαστο τμήμα του Προγράμματος σπουδών σύμφωνα με τον Εσωτερικό κανονισμό του ΔΙΠΑΕ, χαρακτηρίζει τη βαρύτητα και τη σημασία που έχει ο θεσμός αυτός και για τα Ανώτατα Ιδρύματα.

Βασικός στόχος της πρακτικής άσκησης είναι η καρποφόρα σύνδεση της εκπαίδευσης με την αγορά εργασίας συνδυάζοντας θεωρία και πράξη (learning by doing), αλλά και καλύπτοντας την επιτακτική ανάγκη για καινοτομία, η οποία αναδεικνύεται σε κυρίαρχο στόχο τόσο σε εθνικό όσο και σε ευρωπαϊκό επίπεδο.

Αν κάποιος φοιτητής αποφασίσει να κάνει πρακτική διαρκεί τέσσερις (4) ημερολογιακούς μήνες και αφορά στους τομείς:

●      Πρόγνωση Μόδας.

●      Ανάλυση παραγγελίας πελάτη και τεχνικές προδιαγραφές.

●      Ανάπτυξη Τεχνικών προδιαγραφών ενδυμάτων

●      Σχεδιασμός και Ανάπτυξη προϊόντων [σχεδιασμός ενδυμάτων με το χέρι,

σχεδιασμός με την βοήθεια Η/Υ (CAD), ανάπτυξη συλλογών].

●      Σχεδιασμός και ανάπτυξη μοτίβων τυπωμάτων ή κεντημάτων με την βοήθεια

συστημάτων Η/Υ (CAD).

●      Σχεδιασμός και ανάπτυξη πατρόν με το χέρι ή με την βοήθεια συστημάτων

Η/Υ (CAD), μεγεθολόγια, ανάπτυξη στρώσης κοπής και βέλτιστες αναλώσεις

υφασμάτων.

●  Σχεδιασμός και ανάπτυξη τρισδιάστατου εικονικού πρωτότυπου ένδυσης

●      Σχεδιασμός και κατασκευή αξεσουάρ ένδυσης μέσω 3D Printing

●      Σχεδιασμός & Ανάπτυξη ψηφιακών σχεδίων για εκτύπωση σε ύφασμα

●      Οργάνωση Κατασκευής δειγμάτων (μελέτη μεθόδων εργασίας και χρόνου)

●      Αξιολόγηση και κοστολόγηση προϊόντων ένδυσης.

●      Οργάνωση προμηθειών Α’ και Β’ υλών, τεχνικές προδιαγραφές.

●      Έλεγχος Ποιότητας πρώτων υλών, ενδιάμεσων και τελικών προϊόντων και

Συστήματα Διαχείρισης Ποιότητας.

●      Στρώση /Κοπή & Ραφή υφασμάτων – Συστήματα CAD/CAM, ηλεκτρονικά

συστήματα παρακολούθησης της παραγωγής (ERP).

●      Μάρκετινγκ & Πωλήσεις, ανάπτυξη brands, προώθηση και διαφήμιση.

●      Παρακολούθηση Αποθηκών (συμβατική και ηλεκτρονική).

●      Υγιεινή & Ασφάλεια εργαζομένων στον κλάδο ένδυσης

●      Οργάνωση εκδηλώσεων, που εμπεριέχουν επιδείξεις Μόδας, Εκθέσεις και

άλλες συναφείς με το έτοιμο ένδυμα δράσεις.

* Μελέτη ίδρυσης, λειτουργίας και στελέχωσης επιχειρήσεων παραγωγής,

εμπορίας και διακίνησης πρώτων υλών, έτοιμων ενδυμάτων και αξεσουάρ

ένδυσης.

●      Μελέτη ίδρυσης και λειτουργίας ειδικών εργαστηρίων Μόδας (ateliers).

**ΕΡΓΑΣΙΑΚΟΙ ΧΩΡΟΙ ΠΡΑΚΤΙΚΗΣ ΑΣΚΗΣΗΣ**

Η Πρακτική Άσκηση, με ελάχιστες εξαιρέσεις, πραγματοποιείται στην ευρύτερη γεωγραφική περιοχή της Κεντρικής Μακεδονίας και της Αττικής .

Εργασιακοί χώροι Πρακτικής Άσκησης αποτελούν:

* Ο δημόσιος τομέας, σύμφωνα με τις διατάξεις του άρθρου 1 παραγρ. 6 του ν. 1256/1982 σε συνδυασμό με τις όμοιες διατάξεις του άρθρου 12 του ν. 1351/1983.
* Ο ιδιωτικός επιχορηγούμενος τομέας
* Ο ιδιωτικός τομέας στον οποίο οι θέσεις εργασίας δημιουργούνται είτε με πρωτοβουλία των ιδιωτικών φορέων, είτε της πολιτείας.

Ειδικότερα οι εργασιακοί χώροι για τη διεξαγωγή της Πρακτικής Άσκησης μπορεί να είναι:

●   Ιδιωτικά γραφεία παροχής υπηρεσιών σχεδιασμού ενδυμάτων και πατρόν.

●  Ιδιωτικές Εταιρείες ανάπτυξης σχεδιαστικών προγραμμάτων (software σχεδιασμού ή/και πατρόν, ERP κλπ) ή παροχής τεχνολογικών υποστηρικτικών λύσεων σε επιχειρήσεις του κλάδου.

●     Μονάδες του ιδιωτικού ή ευρύτερου δημόσιου τομέα που απαιτούν ειδικότητες Συμβούλου Μόδας ή Ενδυματολόγου όπως θέατρα, τηλεοπτικοί σταθμοί, περιοδικά κλπ.

●   Μονάδες κατασκευής ετοίμων ενδυμάτων στα τμήματα Σχεδιασμού και Ανάπτυξης προϊόντων (CAD σχεδιασμού και πατρόν), Ανάλυσης παραγγελιών και τεχνικών προδιαγραφών, Οργάνωσης Παραγωγής δειγμάτων, Προμηθειών Α’ και Β’ υλών, Ελέγχου και Διαχείρισης της Ποιότητας, Κοπής υφασμάτων CAD/CAM, Ραφής και συναρμολόγησης ενδυμάτων (ERP), Μάρκετινγκ, Πωλήσεων Διαφήμισης και Προώθησης, Αποθηκών, Υγιεινής & Ασφάλειας.

●  Δημόσια ή ιδιωτικά Κέντρα ή Εργαστήρια παροχής Υπηρεσιών Έρευνας, Τεχνικής Βοήθειας και Ελέγχου Ποιότητας σε επιχειρήσεις του κλάδου έδυσης.

●  Γραφεία ή υπηρεσίες του ευρύτερου δημόσιου τομέα όπως η Τοπική Αυτοδιοίκηση, Ιδρύματα, Νοσοκομεία, Στρατός για τις κρατικές προμήθειες σε υφάσματα, ενδύματα και είδη οικιακού εξοπλισμού (στολές, σεντόνια, πετσέτες κ.λπ.)

Το Τμήμα ΔΣΕ ασκεί τη γενική εποπτεία της διεξαγομένης Πρακτικής Άσκησης των φοιτητών του.

Όργανα Εποπτείας αποτελούν:

εκ μέρους του Τμήματος ΔΣΕ η κα Ελευθερία Στόικου, Επίκουρη καθηγήτρια του τμήματος η οποία είναι και υπεύθυνη της επιτροπής εποπτείας πρακτικής άσκησης των φοιτητών και ο κα Ευρυδίκη Παπαχρήστου, Επίκουρη Καθηγήτρια του τμήματος ως μέλος,  και ο κος Μιχάλης Καρυπίδης Επίκουρος Καθηγητής του Τμήματος Δημιουργικού Σχεδιασμού και Ένδυσης).

Η επιτροπή μεριμνά:

* για την αναζήτηση νέων θέσεων Πρακτικής Άσκησης και γνωστοποίηση των διαθέσιμων, μέσα από επαφές με συλλογικά όργανα, μεμονωμένες επιχειρήσεις  και όλα τα σύγχρονα μέσα επικοινωνίας.
* για την αξιολόγηση της καταλληλότητας των χώρων εργασίας στους οποίους πρόκειται να πραγματοποιηθεί η Πρακτική Άσκηση, με ομαδικές ή μεμονωμένες επισκέψεις.
* Υποβάλλει προτάσεις στη διεύθυνση της επιχείρησης ή της υπηρεσίας για τη βελτίωση των συνθηκών εργασίας και εκπαίδευσης των ασκούμενων.
* Συνεργάζεται με τον επόπτη εκπαιδευτικό του Τμήματος ΔΣΕ για την αποτελεσματικότερη άσκηση των φοιτητών.
* Τόσο η Επιτροπή Πρακτικής Άσκησης του Τμήματος ΔΣΕ όσο και ο Υπεύθυνος εκπαίδευσης του φορέα απασχόλησης φροντίζουν ώστε η τετράμηνη  άσκηση των φοιτητών στο επάγγελμα να ολοκληρωθεί απρόσκοπτα και σύμφωνα με όλους τους κανονισμούς. Ωστόσο αν συντρέχουν λόγοι διακοπής της Άσκησης τόσο από τον φοιτητή όσο και από τον φορέα απασχόλησης η επιτροπή μεριμνά για τη διακοπή της άσκησης και την ολοκλήρωσή της σε άλλο φορέα απασχόλησης.

**1.** Η ΠΑ είναι μια εργασία πλήρους απασχόλησης 4 τεσσάρων (4) ημερολογιακών μηνών ή 16 εβδομάδων πενθήμερης εργασίας στον ιδιωτικό ή δημόσιο τομέα πριν από τη λήψη του πτυχίου. στο ΝΠΣ. **Η ΠΑ ή η επιλογή 2 μαθημάτων επιλογής του 8ου εξαμήνου** από το πρόγραμμα σπουδών είναι απαραίτητη προϋπόθεση για τη λήψη του πτυχίου και κάθε σπουδαστής/-στρια δύναται να πραγματοποιήσει ΠΑ είτε μέσω προγράμματος ΕΣΠΑ, είτε μέσω προγράμματος ΟΑΕΔ. Η ΠΑ στο Εξωτερικό γίνεται μέσω του προγράμματος Erasmus ([Γραφείο Erasmus Πανεπιστημιούπολης Σερρών](http://erasmusplus.teicm.gr/), [Πρακτική Άσκηση στο εξωτερικό για φοιτητές](https://ec.europa.eu/programmes/erasmus-plus/opportunities/traineeships-students_el), [Προσφορά θέσεων εργασίας Erasmus - Eng](https://ecs.ihu.edu.gr/co/erasmus/list-erasmus-placement-offers)).

**2 Προϋποθέσεις** **για την έναρξη Πρακτικής Άσκησης**

Οι φοιτητές έχουν τη δυνατότητα να ξεκινήσουν την πρακτική τους άσκηση

εφόσον:

* Βρίσκονται στο 8o εξάμηνο σπουδών
* Έχουν περάσει τα 2/3 των μαθημάτων του Προγράμματος Σπουδών
* Έχουν περάσει 4 μαθήματα επιλογής
* Έχουν περάσει όλα τα μαθήματα ειδικότητας

**4. Διαδικασία μέσω ΟΑΕΔ**

Πραγματοποίηση μετά το τέλος της εξεταστικής εξαμήνου.

Οι φοιτητές οι οποίοι ετοιμάζονται να ξεκινήσουν πρακτική κάθε 1η του μήνα, θα πρέπει να έχουν προσκομίσει στην Γραμματεία τα σχετικά έγραφα **αυστηρά,** μέχρι τις **20** του προηγούμενου μηνός (πχ. ο φοιτητής-τρια αν είναι να ξεκινήσει πρακτική 1 Οκτωβρίου, θα πρέπει τα έγγραφα να τα προσκομίσει το αργότερο μέχρι τις 20 Σεπτεμβρίου) όταν πρόκειται για πρακτική μέσω του ΟΑΕΔ.

*\_\_Κατά την έναρξη*

* Άντληση πληροφοριών από τον ασκούμενο για τις προσφερόμενες θέσεις ΠΑ από το [Γραφείο Διασύνδεσης](http://diasyndesi.teicm.gr/), από τη Γραμματεία του τμήματος, ή μέσω προσωπικής επικοινωνίας με δυνητικούς φορείς απασχόλησης (ακόμη και στην εταιρεία/υπηρεσία που ήδη εργάζονται αρκεί να πληρούνται οι βασικές προϋποθέσεις συνάφειας).
* Επιλογή επιχείρησης/υπηρεσίας από τον ασκούμενο
* Συμπλήρωση των παρακάτω εντύπων έναρξης ΠΑ μέσω ΟΑΕΔ και κατάθεσή αυτών στη Γραμματεία του τμήματος από τον ασκούμενο

**1) Αίτηση ένταξης για ΟΑΕΔ** (από ασκούμενο), υπάρχει αναρτημένη στην ιστοσελίδα του τμήματος, με τα εξής συνημμένα:

**2) Ειδική Σύμβαση Εργασίας για την Πρακτική Άσκηση Φοιτητών**

**3) Βεβαίωση Αποδοχής Απασχόλησης για Πρακτική Άσκηση Φοιτητή/τριας Από τον Φορέα Απασχόλησης** (συμπληρωμένη από τον εργοδότη)

**4) Δήλωση Ατομικών Στοιχείων Φοιτητή / τριας**

**5) Βεβαίωση προυποθέσεων και έλεγχος των εντύπων έναρξης ΠΑ** σπουδαστή/-στριας από τη Γραμματεία του τμήματος, **έγκριση/ απόρριψη** από την Επιτροπή ΠΑ και ορισμός Επόπτη / Καθηγητή κατόπιν ενημέρωσης από την Γραμματεία.

* Αποστολή **της Σύμβασης ΠΑ** από τη Γραμματεία του τμήματος προς τον φορέα (είτε απ’ ευθείας είτε μέσω σπουδαστή) και υπογραφή τόσο από τον ίδιο τον σπουδαστή όσο και από τον εκπρόσωπο του φορέα σε **τρία (3)** αντίτυπα.
* Υπογραφή (σπουδαστής και φορέας) και **αποστολή της Σύμβασης ΠΑ**

(3 αντίτυπα με **πρωτότυπες υπογραφές)** από τον φοιτητή στη Γραμματεία προς υπογραφή από τους υπόλοιπους συμβαλλόμενους.

* Αποστολή από τη Γραμματεία της τελικής υπογεγραμμένης Σύμβασης ΠΑ στον φοιτητή και στο φορέα απασχόλησης.
* Παραλαβή του **Βιβλιαρίου Πρακτικής Άσκησης** του φοιτητή από τη Γραμματεία του τμήματος.

*\_\_Κατά την διάρκεια*

* Με την έναρξη της ΠΑ, **κατάθεση του Αριθμού Μητρώου Ασφαλισμένου** (ΑΜΑ από ΕΦΚΑ) του φοιτητή στον φορέα απασχόλησης.
* Συνεργασία του Επόπτη/Καθηγητή με τον Επόπτη του φορέα όπου χρειάζεται για τη σωστή πραγματοποίηση της ΠΑ του φοιτητή. Ο φοιτητής συμπληρώνει **το βιβλιάριο ΠΑ** σε εβδομαδιαία βάση ενώ ο Επόπτης του φορέα εξετάζει επίσης σε εβδομαδιαία βάση το Βιβλίο ΠΑ και πραγματοποιεί ενδεχόμενες παρατηρήσεις. Σε περίπτωση επιθυμίας διακοπής της ΠΑ είτε από τον εργοδότη είτε από τον ασκούμενο, αφού πρώτα γίνει η συνεννόηση με τον Επόπτη/Καθηγητή, θα πρέπει να κατατεθεί αίτηση στην επιτροπή ΠΑ αιτιολογώντας τους σοβαρούς λόγους με δικαίωμα της επιτροπής ΠΑ να εγκρίνει ή να απορρίψει την εν λόγω αίτηση. Σε περίπτωση έγκρισης της διακοπής από την επιτροπή ΠΑ, ο ασκούμενος οφείλει να καταθέσει στη Γραμματεία του τμήματος,

**α)** τη βεβαίωση ενσήμων εργοδότη ή αποδείξεις πληρωμής ενσήμων για το χρονικό διάστημα που εργάστηκε και **β)** τη Βεβαίωση ολοκλήρωσης πρακτικής Άσκησης (το ανάλογο αρχείο υπάρχει την ιστοσελίδα του τμήματος) για το χρονικό διάστημα που εργάστηκε. Στη συνέχεια ο φοιτητής έχει δικαίωμα να ξεκινήσει νέες ενέργειες έναρξης ΠΑ σε άλλο φορέα για τη συμπλήρωση του χρόνου ΠΑ που υπολείπεται.

*\_\_Στο τέλος*

* Συμπλήρωση των παρακάτω εντύπων ολοκλήρωσης της ΠΑ μέσω ΟΑΕΔ από τον φοιτητή και κατάθεσή αυτών στη Γραμματεία του τμήματος (εντός 10 ημερών από το πέρας της ΠΑ).

**6)** **Βεβαίωση ολοκλήρωσης πρακτικής Άσκησης** (το ανάλογο αρχείο υπάρχει στην ιστοσελίδα του τμήματος) (από τον Φορέα)

* Συμπλήρωση και **κατάθεση του Βιβλιαρίου Πρακτικής Άσκησης** από τον φοιτητή στη Γραμματεία του τμήματος (με υπογραφή & σφραγίδα του Επόπτη του φορέα).

*\_\_Έγκριση ολοκλήρωσης / Πληρωμή*

Μετά την παραλαβή & έλεγχο των εντύπων ολοκλήρωσης, η Γραμματεία του τμήματος ενημερώνει τον Επόπτη/Καθηγητή και την επιτροπή ΠΑ του τμήματος για την ολοκλήρωση της ΠΑ καταθέτοντας όλα τα έντυπα στον Πρόεδρο του τμήματος.

* Ο Πρόεδρος του τμήματος κατόπιν ελέγχου αποφασίζει για την αποδοχή / απόρριψη των εντύπων. Σε περίπτωση απόρριψης, ο φοιτητής αιτείται την έγκριση των εντύπων από τη συνέλευση του τμήματος.
* Μετά την τελική έγκριση των εντύπων, η Γραμματεία του τμήματος (εάν χρειαστεί σε συνεργασία με την επιτροπή ΠΑ) προβαίνει στη διαδικασία εκταμίευσης και πληρωμής του φοιτητή (βλ. «αποζημίωση ασκούμενων» στον [οδηγό πρακτικής άσκησης](http://praktiki.teicm.gr/guidebook) του Πανεπιστημίου). Η πληρωμή μέσω ΟΑΕΔ ανέρχεται σε μηνιαία αποζημίωση 580 € (ιδιωτικός φορέας) ή 176 € (δημόσιος φορέας).

**5. Οι σπουδαστές που πληρούν τις προϋποθέσεις έναρξης Πρακτικής Άσκησης μέσω του προγράμματος ΕΣΠΑ:**

* Ενημερώνονται για την πραγματοποίηση της Πρακτικής Άσκησης μέσω του προγράμματος ΕΣΠΑ από το Γραφείο Πρακτικής
* Αντλούν πληροφορίες για τις προσφερόμενες θέσεις Πρακτικής Άσκησης από τον ιστότοπο του Γραφείου Πρακτικής (<https://praktiki.teicm.gr/>),
* ή το [Γραφείο Διασύνδεσης](http://diasyndesi.teicm.gr/) ή από τον Κόμβο ΑΤΛΑΣ του Υ.ΠΑΙ.Ε.Θ ή μέσω προσωπικής επικοινωνίας με δυνητικούς φορείς απασχόλησης (ακόμη και στην εταιρεία/υπηρεσία που ήδη εργάζονται αρκεί να πληρούνται οι βασικές προϋποθέσεις συνάφειας). Εναλλακτικά δηλαδή οι σπουδαστές μπορούν να πραγματοποιήσουν την Πρακτική τους Άσκηση σε εταιρία που ήδη εργάζονται ή έχουν επιλέξει οι ίδιοι

**ΣΗΜΕΙΩΣΗ:** Για θέσεις πρακτικής άσκησης που θα καλυφθούν από φοιτητές, οι οποίοι θα υλοποιήσουν την πρακτική τους άσκηση μέσω του Προγράμματος ΕΣΠΑ, ο φορέας απασχόλησης δηλώνει **υποχρεωτικά** τη θέση πρακτικής άσκησης στο [**Πληροφοριακό Σύστημα ΑΤΛΑΣ**](https://atlas.grnet.gr/).

* Επιλογή της επιχείρησης ή και ταυτόχρονα με την αναζήτησή της, ο σπουδαστής:
  + **στην Αρχή**
* α) **Αίτηση ΠΑ** συνημμένα:

- **Βεβαίωση για πραγματοποίηση πρακτικής άσκησης** από την Γραμματεία **(**έλεγχος προϋποθέσεων από Γραμματεία και έγκριση από Επιτροπή ΠΑ).

Το έντυπο **«Βεβαίωση για πραγματοποίηση πρακτικής άσκησης»** σε δύο αντίγραφα (ένα για το Γραφείο Πρακτικής και ένα για την επιχείρηση που θα απασχοληθεί).

- Αναλυτική βαθμολογία (από την Γραμματεία)

- Φωτοτυπία βιβλιαρίου καταθέσεων τραπέζης (αρ. λογαριασμού & δικαιούχος)

* **β) Δήλωση Ατομικών Στοιχείων Φοιτητή**
* γ) **Υπεύθυνη δήλωση για τα προσωπικά δεδομένα** (επεξεργασία, διόρθωση & αποθήκευση δεδομένων
* δ) **Βεβαίωση Αποδοχής από Φορέα Απασχόλησης** με την οποία πιστοποιείται η πρόθεση του τελευταίου να τον απασχολήσει, μέσω του προγράμματος ΕΣΠΑ, στο πλαίσιο του θεσμού της Πρακτικής Άσκησης, ορίζοντας έναν εργασιακό επόπτη- εκπαιδευτή (στέλεχος της επιχείρησης), καθώς και το αντικείμενο απασχόλησης του σπουδαστή.
* ε) **Αναλυτικά στοιχεία Φορέα Απασχόλησης,** όπου αποτυπώνεται το προφίλ της επιχείρησης
* στ) **Απογραφικό Δελτίο Εισόδου Συμμετέχοντα** (συμπλήρωση και ηλεκτρονική υποβολή μετά από έγκριση)

**ΠΡΟΣΟΧΗ:** Όλα τα προαναφερθέντα έντυπα (α-στ) βρίσκονται στην ιστοσελίδα <https://praktiki.teicm.gr/entry-forms>

Αφού συμπληρώσει τα παραπάνω έντυπα ο σπουδαστής, τα καταθέτει στο Γραφείο Πρακτικής Άσκησης μαζί με όλα τα συνημμένα που αναφέρονται στο έντυπο της Αίτησης.

* Ο σπουδαστής παραλαμβάνει από την Γραμματεία του Τμήματος το **"Βιβλιάριο Πρακτικής Άσκησης"**, το οποίο ενημερώνεται σε εβδομαδιαία βάση.
* Η Επιτροπή Πρακτικής Άσκησης του Τμήματος Δημιουργικού Σχεδιασμού και Ένδυσης, ελέγχει τις αιτήσεις των σπουδαστών για πρακτική σύμφωνα με τις προϋποθέσεις και τα κριτήρια που αναφέρονται παραπάνω.
* Στην συνέχεια εγκρίνει ή όχι την ένταξη του σπουδαστή στο πρόγραμμα ΕΣΠΑ.
* Το Γραφείο Πρακτικής Άσκησης αποστέλλει στην συνεργαζόμενη επιχείρηση, σε ηλεκτρονική μορφή, την **Ειδική Σύμβαση Πρακτικής Άσκησης**  για να υπογράψουν ο σπουδαστής και ο εκπρόσωπος της επιχείρησης σε 4 αντίτυπα. Στην συνέχεια, αποστέλλουν και τα 4 αντίτυπα με **πρωτότυπες υπογραφές** στο Γραφείο Πρακτικής Άσκησης για να υπογράψουν και οι υπόλοιποι συμβαλλόμενοι. Τέλος, παραλαμβάνουν ο σπουδαστής και η συνεργαζόμενη επιχείρηση το δικό τους αντίγραφο.

**Σημείωση**: Η διαδικασία για την **Ειδική Σύμβαση Πρακτικής Άσκησης** αφορά μόνο τους σπουδαστές που εντάσσονται στο πρόγραμμα του **ΕΣΠΑ**

* **Κατά την διάρκεια της Πρακτικής Άσκησης**
* Ο σπουδαστής καταθέτει, άμεσα με την έναρξη της πρακτικής του, τον αριθμό Μητρώου Ασφαλισμένου στην επιχείρηση.
* Ο εργοδότης συνεργάζεται με τον αρμόδιο επόπτη μέλος του Εκπαιδευτικού Προσωπικού ο οποίος ορίζεται από το Τμήμα. Ο επόπτης Μ.Ε. επισκέπτεται το χώρο εργασίας του ασκούμενου και λαμβάνει γνώση των εργασιών που αυτός αναλαμβάνει.
* Ο εργασιακός επόπτης - εκπαιδευτής του ασκούμενου εξετάζει σε εβδομαδιαία βάση το Βιβλιάριο Πρακτικής Άσκησης το οποίο διαθέτει ο ασκούμενος και πραγματοποιεί παρατηρήσεις.
* **Στο τέλος της Πρακτικής Άσκησης**

Ο ασκούμενος σπουδαστής:

* Φροντίζει να προμηθευτεί όλα τα απαραίτητα έντυπα ολοκλήρωσης της Πρακτικής και τα συμπληρώνει σε συνεργασία με τον επόπτη- εκπαιδευτή της επιχείρησης όπου απαιτείται αυτό, εφόσον πραγματοποίησε την Πρακτική του μέσω του προγράμματος ΕΣΠΑ
* Πριν την κατάθεση **των εντύπων Ολοκλήρωσης,** ο φοιτητής θα συμπληρώσει **το**  **Ερωτηματολόγιο Αξιολόγησης ΠΑ**
* Καταθέτει **τα έντυπα ολοκλήρωσης της Πρακτικής:** 
  1. **Αναλυτική Έκθεση Πεπραγμένων Φοιτητή**
  2. **Έκθεση Επόπτη Εκπαιδευτή Φορέα Απασχόλησης**
  3. **Απογραφικό Δελτίο Εξόδου Συμμετέχοντα**

**Σημείωση:** Προϋπόθεση για να πληρωθεί / αποπληρωθεί ο φοιτητής είναι να έχει συμπληρώσει το Απογραφικό Δελτίο Εξόδου Συμμετέχοντα (το αργότερο 10 ημέρες μετά το τέλος της πρακτικής άσκησης)

* 1. **Ερωτηματολόγιο Αξιολόγησης Γραφείου Πρακτικής Άσκησης**

**Σημείωση:** Η συμπλήρωση του ερωτηματολογίου πρέπει να πραγματοποιηθεί στο τέλος της πρακτικής άσκησης πριν κατατεθούν τα δικαιολογητικά ολοκλήρωσης

* 1. **Ερωτηματολόγιο Αξιολόγησης για Φορείς Απασχόλησης**

**Σημείωση:** Ο φοιτητής θα πρέπει να ενημερώσει τον επόπτη - εκπαιδευτή του για την υποχρέωση υποβολής του ερωτηματολογίου

* 1. και το **Βιβλιάριο Πρακτικής Άσκησης** (το οποίο έχει συμπληρωθεί και υπογράψει με σφραγίδα της επιχείρησης ή υπηρεσίας ο επόπτης – εκπαιδευτής) στο Γραφείο Πρακτικής Άσκησης

**Τα έντυπα ολοκλήρωσης της Πρακτικής** βρίσκονται στην παρακάτω ιστοσελίδα: [**https://praktiki.teicm.gr/integration-forms**](https://praktiki.teicm.gr/integration-forms)

**Έγκριση ολοκλήρωσης Πρακτικής Άσκησης – Πληρωμή επιχορηγούμενου ποσού προς τον ασκούμενο μέσω του προγράμματος ΕΣΠΑ**

Η Επιτροπή Πρακτικής Άσκησης του κάθε Τμήματος παραλαμβάνει όλα τα απαραίτητα δικαιολογητικά ολοκλήρωσης της Πρακτικής Άσκησης του ασκούμενου σπουδαστή από το Γραφείο Πρακτικής Άσκησης. Στη συνέχεια, ελέγχει και εγκρίνει ή όχι την ολοκλήρωση της Πρακτικής Άσκησης του ασκούμενου σπουδαστή

Το Γραφείο Πρακτικής άσκησης μετά από έγκριση της Επιτροπής Πρακτικής Άσκησης ενημερώνει τη Γραμματεία του κάθε Τμήματος για την ολοκλήρωση Πρακτικής Άσκησης των σπουδαστών.

Το Γραφείο Πρακτικής Άσκησης προβαίνει στη διαδικασία πληρωμής των σπουδαστών μετά από εντολή του Επιστημονικού Υπευθύνου του κάθε Τμήματος

**ΣΗΜΕΙΩΣΗ:** Φοιτητές που ήδη εργάζονται σε Επιχείρηση ή Υπηρεσία και σε θέση σχετική με το αντικείμενο σπουδών τους, μπορούν να αναγνωρίσουν χρόνο εργασίας ως Π.Α. αφού καταθέσουν αίτηση προς την επιτροπή Π.Α .

**Πρακτική Άσκηση**

• Πραγματοποίηση σε 2 χρονικές περιόδους. Συγκεκριμένα για το έτος 2021-22, η πρακτική θα ξεκινήσει, 1/11/21 και 1/5/22   
• Μηνιαία αποζημίωση: 580 € (280 € ΕΣΠΑ + 300 ιδ. φορέας) (ιδιωτικός φορέας) ή 456 € (280 € ΕΣΠΑ + 176 δημ. φορέας) (δημόσιος φορέας).

Οι φοιτητές που έχουν εισαχθεί προκειμένου να ολοκληρώσουν τη φοίτηση τους στο τμήμα μπορούν να αντικαταστήσουν την πρακτική άσκηση **με δύο (2) μαθήματα επιλογής** από τον παρακάτω πίνακα μαθημάτων**:**

|  |  |  |  |  |  |  |  |
| --- | --- | --- | --- | --- | --- | --- | --- |
| 801 | Συστήματα Ταχείας Πρωτοτυποποίησης | ΕΥ | ΜΕΠ | ΜΕ | 4 | 125 | 5 |
| 802 | Επιστήμη και Τεχνολογίες προηγμένων Υλικών | ΕΥ | ΜΕΠ | ΜΕ | 4 | 125 | 5 |
| 803 | Συστήματα Διαχείρισης Κύκλου Ζωής και Πόρων | ΕΥ | ΜΕΠ | ΜΕ | 4 | 125 | 5 |
| 804 | Επιχειρηματικότητα και Καινοτομία | ΕΥ | ΜΕΠ | ΜΕ | 4 | 125 | 5 |